وزیراعظم کا دفتر
آکسی کیئر نظام کے 1.5 لاکھ یونٹ پی ایم کیئرز کے ذریعے خریدے جائیں گے
پی ایم کیئرز فنڈ آکسی کیئر نظام کے 1,50,000 یونٹ 322.5 کروڑ روپے کی لاگت سے خریدے گا
ڈی آر ڈی او کا تیار کردہ جامع نظام آکسیجن کی ضابطہ بندی کرے گا جسے مریضوں کی ایس پی او 2 سطحوں کے محسوس اندازوں کی بنیاد پر استعمال کیا جا رہا ہے
ڈی آر ڈی او نے بھارت میں کثیر صنعتوں کو ٹکنالوجی منتقل کی جو پورے بھارت میں استعمال کے لیے آکسی کیئر نظام تیار کرے گا
آکسی کیئر نظام سے وقتاً فوقتاً پیمائش کی ضرورت کو ختم کر کے اور آکسیجن کے بہاؤ میں ہاتھ سے مطابقت لانے کی ضرورت کو ختم کر کے کام کا بوجھ اور حفظان صحت کارکنوں کو درپیش خطرے کو کم کرے گا
نئی دہلی، 12مئی، 2021/پی ایم کیئرز فنڈ نے 322.5 کروڑ روپے کی لاگت پر آکسی کیئر نظام کے 150000 یونٹ خریدنے کی منظوری دی ہے۔ یہ ایک جامع نظام ہے جسے ڈی آر ڈی او نے مریضوں کی ایس پی او 2 سطوں کی محسوس پیمائشوں کی بنیاد پر مریضوں کے لیے استعمال کی جانے والی آکسیجن کی ضابطہ بندی کرنے کے لیے تیار کیا ہے۔
یہ نظام دو شکلوں میں تیار کیا گیا ہے ۔ بنیادی شکل ایک دس لیٹر والے آکسیجن سلینڈر ، ایک پریشر ریگولیٹر کم فلو کنٹرولر، ایک ہیومیڈیفائر اور ایک نیزل کینولا پر مشتمل ہے۔ آکسیجن کے بہاؤ کو ایس پی او 2 کی پیمانوں کی بنیاد پر ہاتھ سے ضابطے میں لایا جاتا ہے۔ اس ذہین شکل میں بنیادی شکل کے علاوہ کم دباؤ والے ریگولیٹر ، الیکٹرانک کنٹرول سسٹم اور ایک ایس پی او 2 پروب کے ذریعے آکسیجن کی خودکار ضابطہ بندی کے لیے ایک نظام بھی شامل ہے۔
ایس پی او 2 پر مبنی آکسیجن کنٹرول نظام مریض کی ایس پی او 2 پر مبنی آکسیجن کا بھرپور استعمال کرتا ہے اور پورٹیبل آکسیجن سلینڈر کے استعمال کی مدت میں موثر طور پر اضافہ کرتا ہے۔ اس نظام سے بہاؤ کو شروع کرنے کے لیے ایس پی او 2 ابتدائی پیمائش میں صحت کا عملہ مطابقت لا سکتا ہے اور ایس پی او 2 سطحوں پر اس نظام کے ذریعے لگاتار نظر رکھی جاتی ہے اور ڈسپلے کیا جاتا ہے۔ اس سے حفظان صحت کارکنوں پر سے کام کا بوجھ کم ہوتا ہے اور ان کو درپیش خطرہ بھی کم ہوجاتا ہے کیونکہ اس سے وقتاً فوقتاً کی جانے والی پیمائش اور آکسیجن کے بہاؤ میں ہاتھ سے مطابقت لانے کی ضرورت ختم ہو جاتی ہے لہٰذا ٹیلی مشاورت میں بھی آسانی پیدا ہوجاتی ہے۔ اس خودکار نظام سے ناکامی کے مختلف منظر ناموں کے لیے مناسب آڈیو وارننگ بھی فراہم ہوتی ہے جس میں کم ایس پی او 2 پیمائشیں اور پروب ڈِس کنکشن بھی شامل ہیں ۔ اس آکسی کیئر نظام کو گھروں ، قرنطینہ مرکزوں ، کووڈ کی دیکھ بھال والے مرکزوں اور اسپتالوں میں استعمال کیا جا سکتا ہے۔
اس کے علاوہ آکسیجن کے بھروپور استعمال کے لیے آکسی کیئر نظام کے ساتھ نان –ریبریدر ماسک  جوڑے گئے ہیں، جس کے نتیجے میں 30 سے 40 فیصد آکسیجن کی بچت ہوتی ہے۔
ڈی آر ڈی او نے بھارت میں کئی صنعتوں کو یہ ٹکنالوجی منتقل کی ہے جو پورے بھارت میں استعمال کے لیے آکسی کیئر نظام تیار کریں گی۔
موجودہ میڈیکل پروٹوکول شدید اور تشویش ناک سبھی طرح کے کووڈ – 19 مریضوں کے لیے آکسیجن علاج کی سفارش کرتا ہے۔ اگر آکسیجن کی پیداوار ، ٹرانسپورٹ اور اسٹوریج کی تازہ صورتحال پر نظر ڈالی جائے تو آکسیجن سلینڈرز کافی موثر ثابت ہوئے ہیں۔ لوگوں کو بڑے پیمانے پر آکسیجن تھریپی درکار ہے ۔ لہٰذا موجودہ کووڈ صورتحال پر غور کرتے ہوئے محض ایک قسم کانظام قابل عمل نہیں ہوسکتا کیونکہ وہ سبھی مینوفیکچرنگ پلانٹس جو اس نظام کا بنیادی بلاک تیار کر رہے ہیں وہ پہلے سے ہی اپنی زیادہ سے زیادہ صلاحیت کے ساتھ کام کر رہے ہیں۔ ایک ملا جلا نظام اس صورتحال میں ایک فائدے مند بندوبست ثابت ہوگا جبکہ کاربن، میگنیز ، اسٹیل سلینڈروں کے موجودہ گھریلو مینوفیکچررس کی صلاحیت بہت محدود ہے لہذا ایک متبادل کے طور پر ڈی آر ڈی او نے ایک ہلکے مواد والے پورٹیبل سلینڈرز کی تجویز رکھی ہے جو معمول کے آکسیجن سلینڈروں کے لیے ایک متبادل کے طور پر آسانی سے کام کر سکتا ہے۔
۔۔۔
م ن ۔ اس۔ ت ح ۔
U –4436
(